[{"text_idx": "#000000", "text": "Ni informas vin kun granda g\u0302ojo kaj fiero, ke la 13an de julio 2015 c\u0302e AppStore aperis nova lingvokurso de Esperanto."}, {"text_idx": "#000001", "text": "G\u0302i estas produkto de la brita entrepreno EuroTalk, kiu kunlabore kun edukado.net pretigis Esperanto-version de sia kurso por la modernaj aplikaj\u0302oj kiel sag\u0302telefonoj (iPhone) kaj tabulkomputiloj (iPad)."}, {"text_idx": "#000002", "text": "La programo uTalk jam funkciis por 120 lingvoj. Hodiau\u0306 aldonig\u0302is ok novaj, inter ili ankau\u0306 Esperanto."}, {"text_idx": "#000003", "text": "Nun nian lingvon vidas en la elektolisto miliono da uzantoj de la programo, kaj la internacia lingvo estas lernebla elire el 128 lingvoj. Tiu nombro g\u0302is la fino de 2016 kreskos g\u0302is 200."}, {"text_idx": "#000005", "text": "La novaj\u0302on ni volis konservi kiel surprizon por la jubilea UK, sed AppStore iom pli rapide laboris ol ni imagis."}, {"text_idx": "#000007", "text": "La donaco de EuroTalk kaj edukado.net honore al la 100a Universala Kongreso de Esperanto ekvalidos nur ekde la 28a de julio, mardo, kiam Katalin prezentos dum sia prelego la kurson."}, {"text_idx": "#000008", "text": "La donaco estas senpaga els\u0302uto de la baza kurspakaj\u0302o. Do, valoras atendi g\u0302is tiu momento, sed tamen la bazan programon de uTalk eblas jam els\u0302uti nun, por ke inter la 28a de julio kaj 6a de au\u0306gusto, oni devu nur kompletigi la kurson per la senpaga els\u0302uto. Volontuloj helpos en tio dum la kongreso."}, {"text_idx": "#000009", "text": "Eu\u0306roTalk dedic\u0302as sian monatan blogon al Esperanto. Komentoj tie bonvenos : "}, {"text_idx": "#000010", "text": "Ankau\u0306 en ilia Facebook-pag\u0302o nun aperas reklamo pri Esperanto. Bonvolu vidi kaj esprimi vian opinion tie. "}, {"text_idx": "#000012", "text": "Els\u0302uteblo de la programo c\u0302e AppStore kaj iTunes"}, {"text_idx": "#000013", "text": "Atentu, c\u0302ar estas de la sama entrepreno aliaj Esperanto-kursoj, serc\u0302u la produktojn por telefonoj kaj tabulkomputiloj, markitaj per tiu apuda blua logotipo."}, {"text_idx": "#000014", "text": "Pli ol 25 000 Esperanto-lernantoj c\u0302e "}, {"text_idx": "#000015", "text": "Konstanta referenco: La Balta Ondo "}, {"text_idx": "#000017", "text": "Ankau\u0306 mi bedau\u0306ras, ke la aplikaj\u0302o ne estas uzebla en Android-aparatoj. \ud83d\ude41\nParenteze, en iOS-aparatoj ni nuntempe povas tajpi per veraj Esperanto-klavaroj (ekde la operaciumo iOS 8); klavaroj ekzistas jam tri en App Store:\n\u2022 Esperanto-Klavaro (de Chuck Smith)\n\u2022 Esperanta Klavaro (de Slava S\u0302kljajev)\n\u2022 MessagEase Keyboard (de la firmao Exideas).\nGratulon! Kiel Duolingo montris, estas efektiva interesa pri la lernado de E-o, por kio oni bezonas tamen allogajn lernilojn.\nTamen estas bedau\u0306rinde, ke la programo haveblas nur por iOS, mi kaj multaj aliaj uzas Android, i.a. pro la pli bona subteno de E-o."}, {"text_idx": "#000018", "text": "Ankau\u0306 mi bedau\u0306ras, ke la aplikaj\u0302o ne estas uzebla en Android-aparatoj. \ud83d\ude41"}, {"text_idx": "#000020", "text": "Gratulon! Kiel Duolingo montris, estas efektiva interesa pri la lernado de E-o, por kio oni bezonas tamen allogajn lernilojn.\nTamen estas bedau\u0306rinde, ke la programo haveblas nur por iOS, mi kaj multaj aliaj uzas Android, i.a. pro la pli bona subteno de E-o."}, {"text_idx": "#000023", "text": "Demonstraj versioj de \u201cLa Ondo\u201d"}, {"text_idx": "#000024", "text": "Musklaku la kovrilon por legi pliajn informojn."}]